
EER că cu toate repetatele noastre avise, un 
mare număr de abonaţi, comandamente militare, 
primării, etc., nu ne-au ‘trimes micul cost al abona- 
mentului, deşi suntem în a 9-a lună din anul al 
8-lea, iar unii abonaţi deşi ne datoresc pe 2 și 3 
ani, totuși mau răspuns rugăciunii noastre, ne-am 
văzut din nou siliți a face sacrificiul de a trimete 
chitanţele spre a fi incasate prin oficiile poștale. 

Rugăm dar pe D-nii abonaţi să achite ehitanțele 
ce le “prezintă factorii, sau să deă banii când sunt 
avizaţi, de oarece cheltuelile acestui soiu de înca- 
sare reduce abonamentul la 4 lei, iar dacă chitan- 
tele sunt refuzate, atunci cheltuelile de înapoiere 
N de retrimetere sunt atât de grele, incât aproape 

galează costul abonamentului. Nadajduim că D-nii 
aboli vor ţine socoteală de sacrificiile ce facem, 
și nu ne vor priciuui neplăceri şi pagubă, ci ÎȘI vor 
achită datoriile. 

Abonaţii cari ar fi plătit abonamentul vreunei 
persoane în numele nostru, sunt rugați a nota pe 
dosul chitanţei numele persoanei căreia a plătit și 
data când au făcut plata; aceasta pentru ca noi Să 
putem cere banii dela acele persoane; celor ce 
datoresc pe mai mulți ani și nu achită măcar unul, 
li se va suprimă imediat trimiterea revistei. 

O rugăminte învăţătorilor din România. 


Stimate coleg, ò 


4 ă vei ertă că intru şi eu nepolftit în casa d-tale. 
A Ț-au intrat atâţia, în cât trebue să fii obiş- 

nuit. Știu că pe toţi i-ai mulțumit după pu- 
tinţă, dar că româneasca d-tale găzduire nu 
a fost de toţi tot una răsplătită. Unii ţau 
cerut poezii populare, alţii cuvinte ce se aud 
prin partea locului; pentru folkloriști ai adu- 
nat obiceiuri şi credinţi, pentru botaniști fel 
de fel de burueni. Mulţi dintre musafirii d-tale au devenit autori 
vestiți, cu materialul strâns de d-ta, dintre aceştia puţini însă 
sau purtat cinstit pomenind albinele cari au adunat picătură cu 
picătură mierea; îndeajunși au tăcut lăsând să se creadă că tot 
ce au scris, lor se datorește în întregime. 

Cunosc de asemenea cât eşti de încarcat la muncă; am vroit 
odată chiar să arăt împărţeala ceasurilor d-tale ocupate cu toate 
câte ţi se cer pentru şcoală, pentru sat, pentru ţară. M'am spe- 
riat de rezultat şi am crezut pentru moment că poate nu posed 
îndestule date, pentru ca să trag o încheiere generală; după soco- 
telile mele nu-ţi rămâneau din 24 ceasuri câte ziua cu noaptea, 

decât puţin timp chiar de dormit. Le ştiu în întregime aceste 
şi totuşi vin şi eu să-ţi fac o rugăminte. Mă mângâi că ruga mea 
nu e sprijinită de cercurile oficiale de care asculţi; prin aceasta 
îi ridic sila chestionarelor trimese prin minister. De vei aveă 
timp şi plăcere vei uscultă rugămintea mea şi vei îndeplini-o 
mai cu drag; de nu, nu vei auzi vreun banat, nici dela revizor, 
nici dela inspector. Eată despre ce este vorba. 

Din cele ce ai învăţat prin şcoli şi cât ai mai cetit prin cărți, 
de sigur ştii că pământul nostru nu a fost pururea totaşă cum 
este astăzi; că faţa lui s'a schimbat cu vremea cumsă schimbă 
fața tuturor lucrurilor. Așă fiind, prin locurile pe unde este satul 
d-tale, n'a fost totdeauna aceleaşi dealuri şi vài, nici nu au um- 
brit aceleaşi păduri. Ba chiar mai mult! A fost un timp când 
pământul din ţinutul d-tale eră numai o apă, în care îşi duceau 
viața o sumedenie de animale a căror urmaşi nu se întâlnesc 
astăzi decât în Marea-Neagră bună-oară. Dacă, printr'o minune 
omul ar puteă privi tața pământului de acum milioane de ani 
în urmă, nu l-ar mai cunoaște, pentru-că înfăţişarea lui geogra- 
fică ar fi cu totul alta decât acea de acum. Dacă privirea lui ar 
fi căzut din întâmplare pe locul unde acum suntem aşezaţi noi 
Românii, ar vedeă animale de cari nu se pomeneşte să trăiască 
azi pe undevă. Ar fi văzut elefanţi cu câte patru colţi, cai cu 
câte trei degete la picior, cămile sălbatice păscând prin şeşurile 
Olteniei etc. Dacă i sar [i întăţişat înaintea ochilor pământul când 
eră mai tânăr, încă, omul ar fi crezut că vedeă balaurii şi zmeii 
din povetşile lui Creangă sau ale lui Ispirescu. Şi tot açà, în 
diferite vremuri, alte soiuri de animale au trăit pe laţa pământ- 
tului, după cum pe bucata ţării noastre nu am trăit numai noi 
Românii ci înaintea noastră au trăit Romanii şi Dacii, înainteai 
acestora alţii cu alte obiceiuri şi tot aşă mai departe. Nimic nu 
e mai schimbător decât vieţuitoarele. Se poate să te întrebi: ki, 
dar d: unde putem noi ști ce fel de animale au trăit cu milioane 
de ani în urmă pe pământ şi dacă în locul ţării noastre eră pe 
atunci o mare sbuciumată ori un lac întins? Putem şti, în acelaș 
chip cum am aflat că au trăit Asirieni ori Babiloneni, cum erau 
obiceiurile lor, cum se purtau, ce isprăvi au făcut. Pământul are 
ascuns în el înscripţiuni ca şi ruinele cetăților vechi. Pe aceste 
le dezgroapă archeologii, cetindu le cu trudă; din istorisiri răz- 
lețe fac o întreagă şi lirească povestire, pe care o scriu pentru 
toată lumea de pare că au trăit cu vechii Asirieni sau Greci. 
Inscripţiunile pământului le descifrează geologii. Geologia nu e 
decăt istoria pământului de când s'a format și până în zilele noastre. 

lată cum să păstrează acele hrisoave ale pământului. Vei fi 
observat şi d-ta pe malul râului ce trece prin sat fel de feluri 
de scoici; unele sucite pire că ar fi un rac de scos dopurile, 
altele ca nişte străchinuţe ori covăţele. Aceste sunt îmbrăcămin- 
tele apărătoare ale unor animale ce trăesc în apa râului. Când 
apa a venit mare, ea sa întins peste întreg patul ei. Când sa 
retras, unele animale nu au putut să-i urmeze; ele au rămas pe 

uscat, unele au murit, neputând trăi fără apă. Carnea lor a putre- 
zit; învălişul (ăcut din piatră s'a păstrat. Venind apă mare în 
mai multe rânduri le-a acoperit cu mâl, păstrându-le pentru tot- 
deauna. Nu ţi sa întâmplat să vezi în malul surpatal unui râu 
scoici sau culbeci (melci)? Ele sunt «vârâte în pământ» în felul 
arătat. Aşă cum s întâmplă cu scoicile din râu, şi se întâmplă 
şi s'a întâmplat cu toată acea sumedenie de animale ce trăesc în 
apa mărei. După moartea lor, părţile vârtoase, petroase, din tru- 
pul lor, cad la fundul apelor, sunt acoperite de pământ şi îngro- 
pate pentru veşnicie. Marea cât e ea de mare, tot poate se sece 
ca și băltoagele din şes. 

Coaja pământului însă e destul de sbuciumată; ea e slărâmată 
în bucăţi; încreţită etc. Mişcările ce ea le sufere abiă când şi 
când sunt simţite şi de noi; zicem că se cutremură pământul. 
La cele din urmă şi marea cât e ea de întinsă, tot poate să sece, 
ca și băltoagele din șes, fundul ei poate să fie ridicat ca nişte 
munţi mândri, în care apa râurilor brăzlează văi adânci. Şi astlei 
noi, când pornim pe o asemenea tăetură în coaja pământului, 
avem Înaintea ochilor un fund vechiu de mare; iar dacă ne ui- 
tàm mai cu luare aminte pe păreţii rupturilor din văi, nu 
ne prinde mirarea când scoatem din piatră scoici, culbeci (melci), 
arici de mare, une ori așă de frumos păstraţi, în cât ai crede că 
mână de om i-a vârât în mal, după ce i-a curăţit şi i-a spălat 
cu multă îngrijire. 

lată mă-s ajuns şi la ţinta rugăminţei mele. Mă vei ertă dacă 
am început dela Adam, spre a aduce vorba despre ceea ce deodată 
trebuiă să spun. Urmele acele ce le găsești în pământ sunt inscrip- 
iunile ce ne povestesc traiul planetei noastre. Toată lumea le 
poate culege, dar puţini pot ascultă povestea irecutului ce ele 
o şoptesc. Pentru aceasta trebue multe cărţi, multă trudă și deci 
mult timp. Cum însă între oameni munca e împărţită, de descitra- 
rea documentelor pământești se ocupă numai unii oameni, pre- 
gătiţi în acest scop. Dar pașii lor sunt mărunți; ori cât sar căzni 
ei nu pot vizită toate văile și toate râpele din ţară, spre a adună 
cât mai multe inscrispţiuni de acest soiu. Când le ajută alţii la 
adunat, treaba merge mai repede şi mai bine. Aici erostul ru- 
gei mele. Când din întâmplare daţi peste un culcuş de aseme- 
nea urme ale vechilor vieţuitoare, opreşte-te puţin; strânge din 
ele, cât îţi îngădue vremea şi păstrează-le în vreun colț din 
cancelaria şcoalei. Azi una, mâine alta, comoara documentelor 
pământeşti crește. Când sau adunat mai multicele, trimeteţile 
întrun pachet poştal — plătit sau neplătit, după pungă şi dragoste 
— sau la profesorul de geologie dela Universitatea din laşi sau 
la cel dela Universitatea din București. Alte ori vine vreun să- 
tean cu vestea că a găsit nişte «măsele sau ciolane (oase) de 
uriaş», la săparea udei fântâni (puț). Nu le lăsă în seama lui; 
în necunoșştinţă el le slarmă, le împrăștie şi se perd în acest chip 
multe rămășițe preţioase pentru ştiinţă. Mergi la laţa locului, adună 
şi cea mai mică trântură de os, căci ce-a loststărâmat să poate 

întregi uşor. Dacă scheletul «uriaşului», cari nu e decât un ele- 
fant vechiu în cele mai multe cazuri, se află întreg, daţi de ştire 
cât se poate mai de grabă celor ce se ocupă cu geologia, spre 
a luă măsuri să fie dezeropat cum trebue și în întregime. Numai 


O piatră cu scoici în ea. 


un stat! Totdeauna însamnă pe o bucată de hârtie locul amănun- 
tit unde s'au găsit fosilele (aşă se numesc urmele vieţuitoarelor), 
spre a nu se amestecă unele cu altele din locuri diferite; de 


O măsea de elefant vechiu (măsea de uriaş). 


asemenea dacă ţi-e cu putinţă sfarmă şi o bucată din stânca sau 
peatra în care sunt îngropate fosilele și trimete-o la un loc 
cu ele. Va fi ispravă cum să cuvine și ce vei adună de folos. 
Țaş mai da o învăţătură; mă tem însă că te vei supără zicând 
că la atâta lucru te pricepi şi d-ta. Supărarea poate să-ți treacă 
iar învăţătura nu strică când e spusă de două ori. Trimeţând. 
fosilele ia sama şi învăleşte pe fiecare în parte cu câte o bucată 
de hârtie; pe cele mai gingașe, ce se pot slărmă lesne, poţi să 
le învălui mai întâiu în vată, lână ori câlți de cânepă. Printre 
ele pune fân ori paie multe, ca să nu se vatăme lovindu-se unele 
de altele. Acele cari sunt dintr'un singur loc ori le învăleşti în hârtii 
colorate în acelaș tel sau pui la fiecare din ele câte un colţ de 
hârtie pe cari scrii locul sau faci un anumit semn. Urmând 
poveţele aceste să fii sigur că pachetul trimes poate să facă și 
drumul la America! 

Drept încheiere să-ți mulţămesc şi curiozitatea, care am au- 
zit-o dela mulţi, chiar ca d-ta. La ce folosesc aceste fosile? De 
ce să le cauţi pretutindeni, să le dai mare grijă, să cheltuești 
atâta muncă spre a le studia? Cunoscându-le, îți dai samă de felul 

animalelor ce au trăit odată pe pământ, afli cum s'a schimbat 
necontenit spre a ajunge la cele de azi. Acesta e interesul gene- 
ral. Este însă şi un folos practic. Sa tăcut la noi mare vâlvă în 
anii din urmă în jurul petroleului. Vei [i aflat şi d-ta de prin ziare. 
Ori cine are un petec de pământ, mai ales pe la munte, sfrede- 
Jeşte doar, doar va da de petroleul. Tot aşa mai e în pământ 
sare, pietre de construcţii ş. a. Acuma presupunem că straturile 
ce cuprinde aceste produse naturale, folositoare omului, au în 
ele tosile. Geologul le studiază, vede. ce fel sunt și din ce vreme; 
cunoaște deci vechimea pământului ce le cuprinde. În alte locuri 
departe de cele dintâiu din întâmplare să găsește în vre-o râpă 
fosile la fel; atunci geologul spune că ele sunt de aceeaşi vrâstă 
iar straturile de pământ din care sau cules pot să cuprindă şi 
el petrol, sare ori gips, după cum cuprind şi straturile din loca- 
litatea cealaltă. Astfel fosilele, studiate de geolog, pot să ne dea 
un sprijin la aflarea bogăilor ce sunt ascunse în pământul țării 
noastre. Ascultând rugămintea mea, nu numai că vei contribui 
şi la dezvoltarea geologiei după cum ai contribuit la celealte 
ştiinţi, dar vei puteă să dai mână de ajutor şi la cunoaşterea 
bogățiilor sub pământ. 

Incheând, nu pot decât să te rog a-mi ertă aceste râuduri ne- 
chemate, încredinţându-te totodată de dragostea şi stima ce ţ-o 
păstrează colegul d-tale. 

D-r. 1. Simionescu. 
Profesor de geologie la Universitatea din Iaşi. 


DR am 


Din domnia lui Constantin Mavrocordat (1) 


Punga lui Constantin Mavrocordat! Nu credem să fi fost așă 
de plină. L'am văzut arătând Ţării că de abiă puteă plăti 
dobânzile. Insurat de tânăr cu lata lui C. Rosăt Vornicul «lată 
fecioară, frumoasă și inteleaptă>. Curtea lui eră o casă cinstită și 
traiul curat moldovenesc. Ştim de exemplu că la Curte se mâncă 
multă mămăligă cu brânză, cum ne-o dovedesc următoarele 
porunci ale Cămărei! «Către Vornicul de Câmpu-lung, să deă 
«douăzeci putini de brânză bună, ca de 2—3 vedre una, să lie pentru 
«masa gospod. . . precum a fi preţul»; şi alta Vornicilor de 
Bârsani din Caşin și Soveja «să trimită douăzeci caşi de cei mari 
«şi douăzeci burduji de brânză de cea bună, ca să fie pentru 
<masa gospod. . . cu plată». 

Timpul nu ne mai perinite, a ne ocupă şi cu măsurile luate 
de către Constantin Mavrocordat pentru școale; şi nici «<Con- 
dica» nu ne dă nici o cunoştinţă nouă în această privire. 

Un lucru e sigur: urmând calea deschisă de către Şerban 
Cantacuzino şi Constantin Cantemir și continuată de către Con- 

stantin Brâncoveanu și Nicolae Mavrocordat, Constantin Vodă 
a acordat luminata sa protecţiune tuturor învățaţilor greci şi 
tuturor tinerilor doritori de lumină din toate ţările ortodoxe. 
Şi dacă în veacul XVII, dintre toate cetăţile drept credincioase, 
Iașul lui Vasilie Lupu s'au socotit singurul vrednic de a primi 
în sânul său pe reprezentanţii ortodoxiei adunaţi în Sinod; dacă 
aicea, în măreața capitală a Moldovei s'a întocmit definitiv 
Crezul Bisericii Ortodoxe prin aprobarea Mărturisirei de cre- 
din/ă, opera unui Moldovan Petru Movilă, aiuns Mitropolit la 
Kiev; Veacul XVIII nu e mai pre jos în această privire. Cu 
160 de ani în urmă, cetăţi strălucite odinioară în lumea ortodoxă: 
Constantinopole, lerusalin:, Antiochia, Alexandria, erau cetăţi 
turcești; pe acele timpuri pe zidurile Atenei, Beligradului, Ochridei, 
fâlfâia stindardul Semilunei, clopotele nu mai sunau; sfintele 
moaşte şi icoanele sfinte nu puteau [i scoase de prin hiserici; 
iar serviciul divin se făceă ca pe furiș şi orice avânt spre lumină 
eră înlănţuit. In acele vremi grele, în Ţările Române, Crucea 
străluceă pe miile de biserici şi mânăstiri; serviciul divin se 
lăceă cu pompa obișnuită odinioară la Curtea Impăraţilor bine 
credincioşi, şi Academiile greceşti din Bucureşti şi Iaşi, 
străluciau cu o viie lumină, care radia departe, departe până 
în cele mai depărtate regiuni ale Răsăritului ortodox. Dar se 
zice că acesta eră un mijloc de a greciza pe Români. Slabă ar- 
gumentare: Cantemir şi Brâncoveanu să caute a greciză pe 
Români ? Så mai adaoge că ne-au costat toarte mult; că Românii 
au trebuit să muncească mult şi să cheltuiască mult pentru a- 
semenea Înstituţiuni. Da, este adevărat. Făclia se consumă cât 
luminează; dar ea a ţinut pentru noi câteva ceasuri locul Soare- 
lui pe pământ. Fericite popoarele, care au avut norocul să ţină 
sus, măcar o clipă, făclia Culturii. Şi aceasta a fost așă de mare 
lucru, în veacul XVIII, că, astăzi, învățații greci se trudesc să 
ne răpească această onoare, încercându-se a dovedi că n'a iost 
mai nimic de aceste Academii. In acest punct, ce se unesc pe 
deplin în păreri cu unii din istoricii noştrii. Se mai aduce, în 
line, un ultim argument în contra acestor şcoli; erau numai 
pentru Greci şi măsura lui Constantin Mavrocordat de a nu 
primi în funcțiuni decât numai pe cei cari vor fi urmat cinci 
ani în Academie, însemnă a deschide Grecilor funcțiunile statu- 
lui. Şcoalele nu erau numai pentru Greci și n'avem decât să. 
ne amintim de Boierii noștri din a doua jumătate a veacului 
XVIII, pentru a ne formă convingerea că eră în ţările noastre 
o adevărată cultură; că se citea mult și, mai ales, se cugetă 
mult; că eram vrednici de o soartă mai bună, pe care o meritam 
prin pregătirea noastră în toate privirile. Noi, când am început 
a ne croi o soartă mai bună; când am început a ne bucură, de 
oarecare libertăţi; nu eram o gloată de mojici ignoranţi, cari în- 
teleg prin libertate putinţa de a se măcelări unii pe alţii. In 
curs de trei sute de ani numai un domn a fost ucis prin o 
conspirație cu caracter politic, Gaspar Graţian; și această faptă. 

a lost înfierată de Miron Costin, și de contimporani. Interesele 
Puterilor europiene ni-au dat mână de ajutor la Renașterea 
noastră naţională; dar ele ne cunoşteau bine prin Consulii lor, 
prin agenţii lor, prin scriitorii lor. Şi când Impăratul Napoleon 
al Ill-iea anunţă lumei că ar voi să formeze un Bulevard pentru 
Europa la gurile Dunărei, el eră încredințat că acest bulevard 
va fi încredinţat pe mâni bune. Ce erau căpeteniile noastre din 
prima jumătate a veacului XIX, o știm din corespondenţa lor, 
din părerile lor şi Obşteştile Adunări, din discuţiunile din Divanu- 
rile Ad-hoc, precum şi din măsurile luminate, naţionale. cuminţi, 
şi chibzuite ale celor întâi Domnitori Români. Politică cuminte, 
discuţiuni în care interesele personale erau prea puţin în joc, 
un ton de bună creştere în luptele politice şi în articolele din 
gazete, şi, mai pre sus de toate, dorinţa pentru fiecare de a 
face şi el ceva, de a se însemna şi el prin ceva, de a pune şi 
el o pietricică cât de mică la înălţarea edificiului naţional. Foarte 
mulţi din această generaţiune erau oameni copţi la sfârşitul 
Regimului fanariot; mulţi dintre ei nu călătorise de loc prin 
străinătate, şi cei cari studiaseră în Apus puteau fi numărați pe 
degete. Unde se pregătiseră acești bărbaţi? In ţară şi sub direcți- 
unea profesorilor greci. Vedeţi dar că tot a rămas ceva dela a- 
cei oameni învăţaţi şi că tot sa prins ceva şi de Români. Vedeţi 
ce spune D.Ghica în «scrisorile» sale şi în «Convorbiri Economice». 
* ii * 

Care este dar părerea noastră asupra "Ţărilor române în cur- 
sul veacului al XVIII-lea? Epoca zisă a Fanaricţilor a fost o 
epocă tristă, cum ziceam la început; erau timpuri de urgie; dar, 
mulţumită Românilor, cari sau ţinut de politica Ini Mircea cel 
Bătrân și a lui Ştefan cel Mare, Ţările romănești au rămas în 
picioare. La jumătatea acestui veac, Ungaria căzuse sub stăpâni- 
rea Austriei, după ce, două sute de ani, fusese stăpânită de către 
Turci; Polonia, atât de puternică odinioară, aveă să fie ştearsă 
în curând din rândui popoarelor libere. Dela marea Baltică și 
până la Archipelag, popoarele din Răsărit care umpluse odinioară 
Istoria cu taima lor; Greci, Poloni, Unguri, Sârbi şi Bulgari, 
erau încătușaţi sub stăpâniri străine. Numai Românii, numai Mol- 
dova şi Muntenia aveau autonomia lor, numai ele îşi aveau 
administraţia lor naţională, şi numai spre ele se îndreptau ochii 
ortodocşilor persecutați ... De aici le veneă mângâierea; de aici 
le veniau ajutoare; de aici căpătau lumina. 

Tronuri şubrede în Principatele Române, în adevăr, dar erau 
tronuri creștine, şi mult mai neatârnate decât ne închipuim. 
Dar plătiam sume colosale la Țarigrad? Ce sume nu ar fi plătit 
Ungaria şi ce sacrificii nu ar {i lăcut Polonia, numai să se poală 
menţineă în semi-independenţa noastră! De aceea cred că suntem 
nedrepţi când astăzi, Români liberi întrun Regat liber şi in- 
dependent, suntem aşă de aspri cu cei cari sau chinuit atât de 
mult, au făcut atâtea sacrificii, ca să ne lase o patrie de sine 
stătătoare. Să nu renegăm deci nici o parte din trecutul nostru; 

să nu blestămăm nici o parte din Istoria noastră. Suntem soli- 
dari cu strămoșii noştri, şi la bine şi la rău; şi îi admirăm 
pentrucă au avut dibăcia a se strecură prin mijlocul urgiilor 
de care erau zilnic învăluiţi. 

lar în cât priveşte pe Constantin Nicolae Mavrocordat, vă rog 
să vă aduceţi aminte că el a fost contimporan cu Ludovic al 
XV-lea al Franţei, cu Elisabeta din Rusia, cn August al III-lea 
din Polonia, şi cu alţii asemenea acestora. Amintiţi-vă de tur- 
pitudinele dela curtea celui întâiu, de cuvintele lui Frederic al 
II-lea relativ la țarina Rusiei, de cele ce se petreceau la curtea 
regelui polon; şi atunci, faceţi comparaţiune şi trageţi concluzi- 
unea singuri. Mulțumită publicaţiei d-lui Iorga, aţi văzut o parte 
numai din activitatea lui Constantin Vodă. Ce ar fi dacă prin o 
fericită întâmplare, s'ar găsi şi publică corespondenţa lui la 
Constantinopole! Din câte cunoaștem însă credem că în Istoria 
Românilor se cuvine să ocupe un loc de seamă, inteligentul şi 
dibaciul Constantin Nicolae Voevod, care în acele timpuri a putut 
domni, fără întrerupere nouăsprezece ani. 


* * 

Mai înainte de a încheiă mă simt dator a vă rugă să mă iertaţi 
pentru multe citațiuni ce am făcut. Le am făcut anume, cu scop. 
Marele istoric Michelet a zis: «l hisloire c'est une ressureclion». 
Aceasta însemnează că istoricul este dator să învieze trecutul 
și să ni-l prezinte înaintea noastră aşă cum a fost el, bun ori 
rău, mândru ori umilit, cu vorbirea lui, cu moravurile lui, cu 
bucuriile şi durerile lui, cu ideile lui. Care istoric însă este în 
stare a îndeplini această cerinţă? Feriţi-vă de Istorici! Istoricul 
e om, cu credințele lui, cu convingerile lui, care îl fac să vadă 
trecutul prin prizma ideilor sale. Sunt Istorici creştini şi unii 
liber cugetători; sunt istorici liberali şi alţii conservatori; unii 
sunt reacționari, iar alţii socialişti. Şi se întâmplă ca adesea ori 
un Istoric în loc să ne prezinte trecutul cum zice Michelet, 
găseşte în istorie un mijloc de propagandă, dacă nu şi de reclamă. 
Şi atunci nu mai vedem trecutul cum a fost el, ci cum ni-l 
prezintă Istoricul din punctul de vedere al tendinţelor sale. 

De aceea, mai repet încă odată: nu vă lăsaţi numai pe Istorici. 
Voiţi să cunoaşteţi o epocă, ori o persoană din trecut? Adresaţi-vă 
la martorii contimporani; consultaţi «Documentele» timpului. 
Citiţi «Letopiseţile»; deschideţi «Archiva Istoriei» a lui Hasdeu; 
nu vă îngroziţi de voluminoasele «Documente Hurmuzachi» ; 
citiți «Studii şi Documente» publicate de Iorga; liluiţi «Uricariul» 
lui Codrescu și atunci numai veţi puteă zice că aţi trăit un 
moment în epoca pe care aţi dorit să o cunoaşteţi; atunci veţi 
puteă pretinde că ați trăit un moment cu strămoşii; că aţi plâns 
la durerile lor şi vaţi entuziasmat de succesele lor. Atunci veţi 
puteă zice că aţi cunoscut, măcar în parte, Trecutul din care 
sa născut Prezentul, părintele Viitorului. 

(Finit)” 

Petru Rășeanu. 
mm O S DO Bora ora 

G patimă primejdiosă. 

DD: 

Kitre relele, cari ruinează sănătatea și prăpădesc astăzi 
| mulţi oameni, este și necumpătul la băutură. Cu drept 
®© cuvânt a zis odată un învăţat, că beţia aduce mai mult 

E74 rău omenirii decât ciuma și foametea, şi chiar decât 
ZNS răsboiul. Ea face din om neom și-lduce fără de voie 
la spital şi la închisoare, și-l duce înainte de vreme 
groapă, îi pocește copiii, îi stinge neamul, în sfârșit vâră sufletul 
omului în focul nestins al Iadului. 

Fiecare poate şti ce s'a întâmplat măcar unui bun prieten al 
băuturilor spirtoase. Şi eu cunosc povestea unui asemenea om 
şi voiu arăta-o, ca din ea să culegem învățături pentru felul de 
traiu al nostru şi al copiilor noştri iubiţi (1). 

ale 


Radu Calomfir eră un lucrător de ispravă. El munciă în fabrica. 
de zahăr din orașul Roman. Toţi cei cari îl cunoșteau, îl iubeau 
pentru bunătatea, pentru veselia şi pentru cinstea lui. Ţi-eră mai 
mare dragul să stai cu el de vorbă. Ce chip deştept, ce ochi vioi 
şi frumoşi aveă! Ce om sănătos și voinic mai erà! 

Mai mulţi din vecinii lui își puseră în gând să-şi dea fetele 
după el. Toţi îl poftiau pela ei, ca să se înţeleagă; dar dintre 
toate, Calomfir puse ochii pe Sâftica, fata altui lucrător. Erà o 
fată drăguță şi bună, atât de bună, că toţi îi ziceau: «Mielul lui 
Dumnezeu». Pe ea o luă de nevastă Colomfir, că cu ea se potriviă 
mai bine la gânduri și la fire. 


2. 

Căsnicia mergeă de minune. Şi Radu, şi Săftica, şi socrii lor 
erau mulţumiţi. Şi cum nu erau să fie mulţumiţi, când Radu eră 
un om fără cusururi, iar Săftica o femee așezată, iubitoare, bună 
gospodină şi bună soţie. 

Mulţumirea lor fu şi mai mare, în ziua când ei dobândiră un 
copil: 

Dragul tatii copilaş, 
Dragul mamei îngeraş ! 

Seara, când Radu se întorceă acasă dela lucru, își uită de o- 
boseală, uitându-se cu drag la copilul iubit, desmierdându-l în 
braţele sale gi jucându-se cu el. Erà vioiu, sănătos, rumen și 
deştept copilaşul. Bine ziceă lumea, că-i seamănă tatălui ! 

Cât de bine eră în odaia lor! Toate lucrurile erau aşezate 
frumos la locul lor. Vorba ceea: masa masă, casa casă, Așă trebuie 
să fie orice bun gospodar! 


Copilul împlinise un an. Cât de veseli erau părinţii lui în a- 
ceă zi! Un an este mare lucru în vieaţa unui copilaș. Atunci, 
Radu cumpără nevestei sale un buchet de flori, iar copilașului o 
jucărie, pe care îi scrise numele lui și anul. 


(1) Subiectul acesta a fost scris anume, spre a fi spus la sate odată 
<u arâtarea ilustraţiilor proectate cu aparatul de proecţie. A fost zis în 
multe părţi ale jud. Muscel, între anii 1902—1905. Ţifrele puse între scene 
deusibese tablourile unul de altul. 

Tocmai se întorceă acasă, când îl întâmpinară mai mulţi tovarăşi 
de lucru, 

— <A, uitaţi-vă, prieteni, ce fericit este Calomfir. Prăznueşte 
ziua de naștere a fiului său. Ştii că eşti bun de cinste, Radule?» 
zise unul. 

— «Da da, eşti bun de cinste și trebuie s'o faci» urmară 
ceilalţi. 

Calomfir se roși. El n'aveă obiceiul să intre în cârciumă, ca 
tovarășii săi. Mai mult silit decât de voie, el intră cu ei într'o 
cârciumă şi acolo făcù cinste cu vin. Tovarăşii închinară în 
sănătatea copiilor şi a părinţilor lui, deşi mai mult se gândiau 
să toarne mereu la băutură pe gâtlejurile lor, destul de largi. 

Radu, îndemnat de tovarăşi, bău două pahare de vin, pe când 
ei obicinuiţi de mai mult timp băură de trei și de patru ori pe 
atât. Radu plăti și plecă, jurându-se că nu-i va mai călcă piciorul 
prin cârciumi. 

S'a ţinut el de vorbă vre-o trei luni, și apoi iar vreo două. 
Dar veniau zile de prăznuit, ca: numele copilului, al nevestei, 
al lui; ba în fiecare săptămână mai eră şi câte o zi când luă 
omul nostru leafa. Prietenii lui de muncă îl apucau şi nu-l lăsau 
să plece, fără să fi gustat şi cevă băutură. De obiceiu, el nu bea 
decât vin. 


+t. 


Intr'o Sâmbătă seara, Calomfir îşi luase leafa pe o săptămână 
de lucru. Un tovarăş de-ai lui îl pofti la un pahar cu vin. 

—- «Ce naiba, îi zise el, n'am mai ciocnit de mult împreună 
un pahar. După ce se cunoaşte prietenia, dacă nu după ciocnitul 
paharelor şi după voioşia la băutură! N'o să ştie nevasta ta ni- 
mic, deşi îţi cam poartă de grijă. Şi dacă ăi întârziă de-acasă, 
i-oiu spune şi eu, că ne-a dat leafa târziu și ce o să fie! Şi la 
naiba, eşti bărbat, n'o să te lași să te pună femeea sub călcâiu». 

Amândoi intrară într'o cârciumă şi se aşezară la băut. Cu 
paharul în faţă, ei îşi uitaseră şi de masă, și de nevastă, şi de 
copii, 

Biata Săftica îşi aşteaptă neliniștită bărbatul, neștiind ce i s'a 
putut întâmplă. Işi închipuiă că o fi dat peste el vre-o nenoro- 
cire din acelea ce adesea ori cad fără de veste peste lucrători 


5. 


Eră seara târziu, când Calomfir ajunse acasă. Se rugă de femeea 
lui să-l ierte, şi ea bună cum eră, il iertă că se chefuise. El îi 
făpădui că nu i se va mai întâmplă asemenea lucru urit. 

După vre-o lună de zile, Radu se întâlni cu un prieten din 
copilarie. Erà atât de vesel, când îi strânse mâna! Iși aduse a- 
minte de jocurile, de nebuniile lor de copii, de aceă vârstă când 
orce nimic aduce o adevărată fericire. Și în această amintire a 
trecutului, ei găsiră o mare mulţumire. 

Prietenul,—aşă sunt unii prieteni-—-îl luă frumuşel la braţ şi 
amândoi, mai fără să simtă, se pomeniră în odaia tăinuită a unei 
cârciume murdare, cu paharele la gură. Şi nu ştiu ce putere are 
băutura, că de ce bei tot ai mai bea şi de ce prinzi chef tot ai 
mai prinde. Şi iarăși a venit Calomfir târziu acasă. 

Pe drum, ţinându-se de gât cu prietenul de copilărie, cântă 
cu foc: 

Frunză verde şi-o lalea 

Cine bea tot ar mai bea; 
Frunză verde siminoc, 

Beau să sting în mine-un foc 
C'am fost om făr' de noroc. 


De-odată, Calomfir se împiedecă și căzii jos, lovindu-se rău la 
picior de un bolovan din marginea drumului. In adevăr că n'aveă 
noroc omul. Cu chiu cu vai ajunse acasă. 


8. 


Biata nevastă-sa îl aşteptă ca în totdeauna. Plânsese amărita 
de ea câtăva vreme, la gândul că bărbatul îi va fi pe undeva, 
prin vre-o cârciumă, cheltuindu-și banii şi împuţinâad venitul 
casei. Voi să-i zică cevă, dar cum eră cu chef n'ar fi înţeles-o; 
ba se mai gândi că se lovise la picior şi eră destul amar pe 
sufletul lui. Se mulţumi să ofteze şi să dea din cap, zicându-şi 
în sine: «L-oiu mustrà după ce i-o trece beţia, că acum tot una-i 
face». În seara aceea, l-a desbrăcat singură ca pe un copilne- 
vârstnic şi-i ajută să se urce în pat, aşă de ameţit de băutură 
eră Calomfir, 

(Va urma) 

Grig. Teodossiu. 


Din poveștile lui Mos-Neasu 


Manciuria. 


| șului, că luptele se petrec în «Manciuria». 

Am de gând să vă povestesc astăzi despre această 
țară. E ţară mare: de vre-o 9 ori mai mare decât 
România; dar nu este prea populată. N'aş puteă să vă spun 
hotărit care e numărul locuitorilor, pentrucă nu vorbesc 
toate cărțile la fel: intruna am găsit scris că are 12 mi- 
loane de oameni, în alta că are numai 5. Negreșit că e 
şi greu să se știe numărul exact, căci p'acolo nu crez să 
fie obiceiu să se facă recensăminte ca la noi ori, dacă sor 
fi făcând în vre-un fel, nu se dau la tipar ca să le cunoască 
toată lumea. 

Manciuria e o țară foarte muntoasă, are multe păduri, 
dar are și părți unde se seamănă grâu, cânepă, orez, ș.a. 
Părţile acestea sunt cu totul prielnice pentru bucate şi când 
vedem că şi Rușii și Japonezii ar cam vrea să se facă stă- 

pâni pe pământurile ei, trebuie să mărturisim să n'au gust 
prost. 

Un lucru este neplăcut: că vara sunt călduri de te to- 
peşti și iarna sunt geruri de te prăpădești. 

Din pricina acestei deosebiri mari de căldură şi de frig, 
trăesc pe acolo animale foarte deosebite. Ai să găsești ti- 
gri, urşi negri, antilope, ș. a., cari nu se văd pe la noi... 
Dar să nu ne plângem! 

Manciuria este socotită ca o provincie personală a îm- 
păratului Chinei, pentrucă de aicea se trage familia împă- 
rătească de astăzi, care stăpânește China încă din 1644. 


HW 


f || 
dă 
Am 


Cum îşi îngrijesc copiii femeile din Manciuria. 


Manciurienii (căci nai cum le zice altfel) sunt deosebiți 
de Chinezi, dar tot de un neam. Sunt ceva mai scurți; au 
pielea mai neagră, au fruntea mai lată și ochii mai deschişi 
și mai orizontali decât ai Chinezilor. Partea cea mai mare 
insă din locuitorii Manciuriei sunt Chinezi. 

Scriitorii cari au fost pe acolo spun că oamenii din par- 
tea locului sunt buni la inimă și mai primitori de străini 
decât Chinezii ceilalţi. In schimb trăesc pe acolo nişte cete 
de tâlhari numiți «Tungusi», cari jefuesc și omoară în bună 
pace, căci poliția e... «chineză» despre dânșii (cum zicem 
noi în glumă), ba uneori sa dovedit că puneă mâna pe 
unii tâlhari și-i făceă scăpaţi, după ce se înfrupta și ea cu 
ceva. De aceea nu e de mirare că au devenit Tungusii așa 
de indrăzneți în cât au atacat chiar soldații ruși. 

Casele, chiar prin oraşele mai mici, sunt zidite din lemne. 
In Mukden sunt multe case de piatră. Locuitorii trăesc gră- 
mădiți mulți într'o casă: uneori părinții cu copiii și cu ne- 
poții lor stau la un loc. In fiecare odaie au o sofà mare, 
pe care stau toată ziua de vorbă, mănâncă, dorm. 


ate ( ei PA > NI 
EA ES EF EN 
> i tu 


Cum îşi petrec ziua Manciurienii. 


Religia lor dă voie kărbaţilor să ia mai multe neveste; 
dar numai cei bogaţi fac așa, ceilalți se mulțumesc cu una. 

Femeile manciuriene sunt grase, rumene la obraz și au 
picioarele mari, nu strânse ca intrun pumn cum sunt ale 
chinezoaicelor. 


Familie de Manciurieni plecând la preumblare. 


Copiii sunt puși într'un leagăn care se atârnă de o grindă 
din tavan şi când ţipă, îi leagănă până adorm. 

Manciuria e o ţară săracă, deși pământul e bogat. Pri- 
cina —așa spun unii cari au fost pe acolo — este că sunt 

leneși și mai au și cusurul de a bea. Băutura lor este un 
rachiu scos dintr'un fel de meiu. 


Din toate câte vedem și câte auzim trebuie, dragii mei, 
să tragem învățătură. Și ce învățătură mai bună decât asta? 
Pământ bogat și oameni săraci..., tâlhari cari jefuesc și 
omoară... De ce? Pricina e lenea, e beţia, e indărătnicia 
lor de a nu vedea ce e bun la alte neamuri șia nu lu- 
cră pentru înaintarea țării lor. Să luăm aminte! 

Moş-Neagu, 


Dezvoltarea Societăților țărănești in Danemarca, 


«Trăim în veacul societăţilor, deci 
trebuie să tim amestecați in curentul 
lor. Aceasta se poate zice despre in- 
divid ca şi despre o ţară». 

(Severin Yorzensen, Danez). 


Inainte de veacul al 18-lea, poporul Danez se găseă cu 
totul înapoia popoarelor din Nordul Europei. Țăranul, a- 
păsat de sărăcia ce-l coprinsese din toate părţile, ducea 
viaţa cea mai nenorocită şi numai setea de băuturi spirtoase 
făceă fală vieţei lui de om lipsit de învăţătură şi înrădăcinat 
în faptele rele. Indeferenţa de tot ce eră nou şi folositor 
biruise întreg poporul; avântul pe calea progresului al vecini- 
lor lor Englezi şi Germani, păreă că nu-i uimeşte; starea 
de sărăcie şi de nepăsare bolnăvicioasă a ţăranului părea 
că nu-i sperie; aşă că nici un semn al redeşteptării nu părea 
că se arată pentru a dezvoltă acest mare coprins de virtute, 
bogăţie şi fericire, ce a dobândit această mică ţărişoară 
menită a fi astăzi farul luminos al pildei pentru lumea în- 
treagă. 

Agricultura eră cât se poate de înapoiată şi prin sistemul 
vechiu şi fără folos, cu care se cultivau plantele, nu pro- 
duceau nici atât ca să îndestuleze trebuinţele ţărei. În aceste 
vremuri, ţăranii nu cunoşteau însemnătatea unirei între ei 
şi nici foloasele societăţilor de tot felul. Ei nu cunoşteau 
altă unire, decât în scopul de a beă împreună. Sfătuitori 
pentru popor nu erau şi nici cei avuţi nu puteau da nici 
un ajutor pentru ridicarea clasei ţărăneşti, Popoarele vecine 
îşi făcuseră couvingerea, că poporul Danez e neapt pentru 
învăţătură şi progres economic. 

Tocmai târziu, pe la 1750 apare un mare luptător şi iubi- 
tor al ţărănimii, anume Contele Bernstorff, care începi să 
se ocupe de soarta poporului şi înbunătăţirea traiului lui. 

El eră convins că numai lipsa de învăţătură a săteanului 
e cea d'intâiu pedică, de aceia ceri cu stăruinţă şcoale pentru 
popor. Prin scrieri, prie sfaturi şi lupte politice combăti 
fără teamă nepăsarea ţăranului. căci prea se arătau ne- 
primitori pentru tot ce eră nou şi încăpăţânaţi în ţinerea 
obiceiurilor vechi. Indemnă poporul la unire şi provădui 
înființarea societăţilor economice; iar mai apoi ceri dela 
Guvernele ţărei libertatea economică a poporului, iar pentru 
țăran independenţa lui în a lucră singur, numai cu propiile 
lui mijloace, fără a fi ajutat de alţii. (Aceasta a fost cea 
mai răuşită cale, căci ţăranul văzându-se lipsit de ajutorul 
proprietarului sau al arendaşului, care deşi în multe cazauri 
îl speculă, dar cu care se deprinsese a trăi împreună, a fost 
nevoit să se înfrăţească între ei şi să deù naştere marilor 
societăţi de astăzi). 

Nu uşoară a fost munca Contelui Bernstorff la început, 
căci din toate rândurile poporului a primit ameniţări şi 
lovituri: ţăranul, nepricepându-l l-a considerat ca înşelător, 
iar cei bogaţi, ca propovăduitor periculos organizaţii sociale 
şi politice a statului, pentru care a primit critici şi aspre 
pedepse din partea chiar a amicilor săi. Dar, el ca un a- 
devărat iubitor al poporului, nu se dete înapoi şi glasul lui 
avi răsunet, căci la anul 1769 se înfiinţă cea d'întâiu societate 
în Danemarca, cu numele :Kongelinge danske Landhushol: 
dningsselskab» (Societatea Regească Daneză de Agricultură), 
care funcţionează şi astăzi. Țăranii fiind inculţi, cu greu au 
putut fi convinşi câţiva de a intră în societate. Dar scopul 
urmărit tot s'a atins, căci ca membri ai societăţii au intrat 
toţi iubitorii şi luptătorii poporului, cari cu puteri unite 
au rupt legăturile barbare ale trecutului, aducând ţărei un 
alt orizont de vederi şi un trai mult mai fericit. 

Contele Bernstorff, fiind ales preşedinte şi fiind înconjurat 
de oameni iubitori ai poporului, a început să lucreze de o 
odată în mai multe direcţiuni. Mai târziu şi-a atras în partea 
sa pe Miniştrii şi pe Regele ţărei, cari au ordonat Episcopi- 
lor şi tuturor slujbaşilor ţărei, de la mare pân la mic, sub 
pedeapsa distituirei să urmeze vederilor lui Bernstorit şi să 
stăruiască pentru înmulţirea societăţilor. 

De aci, progresul îşi porneşte paşii, şi la 1805 s'a înfiinţat 
a doua societate din Danemarca cu scop economic. La 4809 
s'a înfiinţat a treia cu scop agricol şi dela 1810 -1849 s'au 
mai înfiinţat încă 21 mari societăţi de agricultură. Şasespre- 
zece din acestea din urmă au avut un caracter mai muit 
politic, căci cereau cu stăruinţă desfiinţarea clăcei şi a tuturor 
legilor protivnice interesele ţărăneşti. 

Unirea ţăranilor de societăţi în credit, de economie şi de 
agricultură; fiind considerate ca aducătoare de mari foloase 
nu numai țărănime, ci întregi populaţiunei a Danemarcei, 
hotări pe Regele Friderik al Vli-lea de decretă în anul 

1849, Iunie 5, constituţia liberală de astăzi şi prin ea o 
mulţime de legi, cari ajută şi sprijină interesele ţărăneşti. 
Dela această dată faţa întregei ţări se schimbă; ţăranul 
eşit ca din pământ îşi înţelege rolul şi cu activitate sepune 
pe muncă. Societăţile se înmulţesc și lucrează cu mari puteri 
pentru răspândirea averei şi a cunoştinţelor agricole şi 
comerciale. La 1850, societăţile eu propus expoziţii şi premii, 
iar în 1852, societăţile au început să se ocupe cu creşterea 
vitelor, fabricarea produselor, cu lărgirea comerţului etc. 

Țăranii acum destul de luminaţi, înţeleseră foloasele, unirei 
şi cu începere dela 1885, începu să lucreze şi în alte direcţiuni 
din cari au tras mari izvoare de bogăţie. Aşă luară naştere: 
societăţile de lăptărie, măcelăriile coperative, societăţi pentru 
cultura grânelor, societăţi de horticultură, de plantaţiuni şi 
înpăduriri, câmpuri de experienţe, societăţi pentru secarea 
bălților, de irigaţiuni, de creşterea păsărilor, de apicultură, 
societăţi de asigurare, pentru formarea servitorilor rurali, 
societăţi de credit, societăţi de agricultură, de menaj, societăţi 
pentru ducerea ţăranilor pe la ferme, etc, ete. Unele din ele 
au ajuns la un grad de dezvoltare uimitor. 

Iată starea de înflorire a unor din ele în timpul cel mai 
scurt : 

Societăţi cooperative de lăptărie. (Andelsmejeri) Societăţile 
de lăptărie au început la 1880, când 30 lăptării particulare 
au cerut a fi cooperative. Dela 1880—1897 s'au înfiinţat 1145 
lăptării cooperative. In 1903, numărul lor s'a ridicat la 1301, 
dintre care 1046 aveau 148 mii membri, şi au produs în a- 
nul 1902 suma de 3960 milioane funţi lapte, cari au dat 150 
milioane funţi unt, vânzându-se (numai untul) cu 142 milioane 
koroane. (O koroană Daneză valorează 1,39 bani, iar un 
funt cât o jumătate kgr.). Să se noteze, că nici o instalaţie 
de lăptărie, oricât de modestă ar fi, nu costă mai puţin de 
30 mii lkoroane. Compania de lapte din Kopenhaga (la care 
au făcut studii de sterilizarea laptelui) ferbe în fiecare zi 
lapte dela 4000 vaci şi vinde zilnic în oraş 300 funţii lapte. 
Instalaţia lăptăriei «Trifolium» din Haslev (cea mai mare 
lăptărie din Nordul Europei) a costat un milion şi jumătate 
lkoroane. 

Societăţi pentru înpachelatul și exportul uniului. In privinţa 
fabricaţiunii şi exportului untului, Danemarca mare nici o 
rivală pe lume. Untul Danez este cel mai căutat pe pieţile 
lumii şi cel mai bine plătit. In 1902 s'a exportat numai în 
Anglia 173.613.135 milioane funţi unt, iar în întreaga lume 
181.942.979 funţi, aducând ţărei un venit de 188.300.119 milioane 
koroane. 

Societeiţi cooperative de măcelărie. ( Andelssvineşlagterie). 
Sunt 29 măcelării cooperative, capitalul de instalaţii e de 
şase şi jumătate milioane koroane. In lanuarie 1903. măcelăriile 
au avut 65.824 membri. Dela 1887, decând s'a înfiinţat prima 

măcelărie s'au tăiat 8.747.37 porci, cu o valoare de 541.160.000 
koroane. Numai comerţul slăninei a adus în 1902, suma de 
71 milioane koroane. 

Exportul cooperativ de ouă. (Œg Export). El a început în 
1895. Invăţătorul Möler (care nea dat multe deslușiri folosi- 
toare) şi d-l Severin Jorgensen, sunt primii fondatori ai 
societăţilor pentru export de ouă. Societatea societăţilor 
unite cu sediul în Copenhaga are 475 cercuri (societăţi filiale) 
cu 33 mii membri. Această societate a vândut în 1902 ouă 
de 4!/, milioane koroane, iar cea din Odense (capitale Fioniei) 
exportă pe an ouă de 10 milioane koroane. E uimitor ce 
am văzut în acest vast local unde zeci de lucrători lucrează 
ziua şi noaptea la controlul, înpachetatul şi transportatul 
ouălelor. 

Societăţi de consumație. Sunt în prezent în Danemarca 
'900 societăţi de consumaţie cu 140—150 mii membri şi cu 
un capital de 27—30 milioane koroane în afaceri anuale. 
Societatea de consumaţie din Copenhaga, al cărui preşedinte 
e d-l Severin Jorgensen, (un bătrân foarte cult, care a avut 
amabilitatea a ne conduce prin acest vast magazin, unde 
300 persoane se ocupau cu înpachetarea lucrurilor vândute, 
şi care ne a oferit şi câte o valoroasă lucrare asupra societăți- 
lor de consumaţie daneze) a vândut în 1904 mărfuri de 17 
milioare koroane; iar în 7 ani de existenţă au vândut de 
82,3 milioana korane. Această societate întreţine comerţ cu 
toată lumea. Ca mărfuri româneşti au găsit numai porumb 
şi vin. 

Societăți de asigurare. Sunt 71 societăţi, dintre care cea 
mai mare a ajuns în 1902 la un capital de 3.250 miloane 
koroane; iar cea de asigurare pentru incedii la 2.000 milioane 
koroane. Cele 69 societăţi de asigurare a averilor ţărăneşti 
lucrează cu 1.551 milioane koroane. Aceste bănci (afară cea 
de incediu) are 4.800 milioane koroane, s'au */, din avutul 
naţional total al Danemarcei. 

Socielăți de credit. Aceste societăți au avut în 1903 o 
valoare de 787,8 milioane koroane, cu fond de rezervă de 
31,5 milioane koroane. Numai o singură societate a făcut 
întrun an împrumuturi de 300 milioane koroane. 

Alte societăţi. Afară de aceste societăţi, Danemarca mai 
posedă 9 mari societăţi cu foarte multe filiale pentru compara- 
rea şi vinderea în comun a cerealelor şi a furagiilor; altele 
pentru creşterea cailor şi exportul lor, pentru creşterea 
păsărilor, etc, etc, despre care voi reveni în viitor. 

Toate aceste societăţi cu capitalele lor, trebuie să se 
raporteze numai la cei 1.490.635 locuitori ţărani, cari aproape 
singuri fără amestecul orășenilor alimentează şi admini- 
strează aceste mari societăţi şi numai atunci ne putem con- 
vinge de valoarea hărniciei, economiei şi a fericirei ţăranului 
danez, care e neintrecut de nici un alt ţăran pe lume. 

Opera acestor țărani e foarte mare şi cel puțin în parte 
ar trebui să ne stea ca pildă pentru îndreptarea tristei stări 
în care trăeşte ţăranul Român. 

Rolul oamenilor mari ai ţărei şi al iubitorilor ţărănimii 
se impune fără întârziere. 

Panait 1. Volănescu. 
Baile Sărata-Monteoru. 

G frumoasă serbare școlară. 


uminică, 19 Iunie c., a fost o prea frumoasă 
; serbare în localul şeoalelor Societăţii pentru 
q învățătura Poporului Român din Bucureşti. 

A fost serbarea de finele anului şcolar şi dis- 
tribuirea premiilor. S'au executat bucăţi muzicale 
corale, instrumentale, s'a recitat de elevii şeoalei 
primare şi normale, s'au făcut jocuri de copiii Gră- 
dinei de copii, s'au făcut exerciţii gimnastice. A fost 
şi o interesantă exposiţiune de lucrări manuale, de 
desen şi caligrafie. S'au remarcat tablourile de pic. 
tură ale unui talentat elev din clasa III-a normală 
anume Vuescu. A luat parte la această serbare atâta 
lume, în cât nu mai încăpeă în sala cea mare de 
serbări şi în numeroasele coridoare... 

Am observat printre asistenţi şi pe d-l Ioan Ka. 
linderu, administratorul Domeniului Coroanei şi pe 
d-l Sp. Haret, fostul ministru al Cultelor și Instruc- 
țiunii publice. 

Cu această ocasiune d-l P. Gârboviceanu, direc- 
torul şcoalelor Societăţii a ţinut o cuvântare, în care 
a arătat mersul societăţii şi al şeoalelor ei în cur- 
sul anului şcolar 1904 — 1905. Din această dare de 
seamă resultă, că au absolvit până acum școala 
normală 552 elevi, aflaţi ca învăţători şi institutori 
în diferite părţi ale ţării. Reproducem aici frumoa- 
sele sfaturi ce a adresat celor 41 absolvenţi ai anu- 
lui acestuia: 


Iubiţii mei! Timp de 6 ani v'aţi format mintea și inima sub 
conducer ea şi privigherea mea şi a profesorilor voştri ! Timp de 
6 ani v'am înarmat şi exersat cu tot ce vă e de trebuinţă pen- 
tru ca să răspundeţi pe deplin mult frumoasei și importantei 
voastre chiemări de luminători ai poporului rural. N'aţi văzut 

la noi în tot acest timp decât o inimă caldă și devotată vouă şi 
acelora în mijlocul cărora veţi lucră. Ca albinele, am adunat şi 
v'am dat numai ce vă e bun şi de folos. Mergeţi acum ca niște 
soldaţi viteji, conștienți de datoria lor, la lupta sfântă pentru 
luminarea şi înălţarea poporului nostru rural. 

Munciţi fără preget, cu inimă şi devotament şi să aveţi tot- 
deauna limpede înaintea ochilor, că dela felul lucrărei voastre 
atârnă în cea mai mare parte starea pe loc sau înaintarea po- 
porului nostru din punct de vedere intelectual, moral şi mate- 
rial. Fiţi adevăraţi apostoli şi să ştiţi, că toată Românimea cultă 
şi inimoasă vă priveşte cu drag şi urmărește de aproape munca 
şi felul muncii voastre. Veţi întâlni poate greutăţi în calea voa- 
stră dăscălească, însă să nu vă pierdeţi cumpătul, să nu pierdeţi 
credinţa în bine, căci trebuie să știți, că cu cât greutăţile în lu- 
crare vor fi mai numeroase, cu atât şi mulţumirea sufletească 
va fi mai mare, când scopul a fost atins. Nimic de însemnătate 
morală nu se capătă în lume, fără muncă și jertfă! Mă voiu rugă 
lui Dumnezeu neîncetat, ca să vă ocrotească şi să vă păziască 
curaţi de tot ce întunecă mintea și slăbeşte energia în lucrare! 


După d-l Gârboviceanu, a vorbit d-l G. Misail, 
vicepreşedinte al Societăţii şi unul dintre bătrânii 
întemeetori ai ei. In cuvinte calde a arătat nevoia 
de carte a poporului rural și rolul jucat de socie- 
tate pentru luminarea acestui popor. A mai vorbit 
şi d-l Sp. Haret, arătând importanţa şcoalei nor- 
male a societăţii și dorinţa de a trăi pentru tot- 
deauna. 

Toate cuvântările au fost ascultate cu mare aten- 
țiune de public! 

La urmă a vorbit şi elevul normalist absolvent 
Cristescu Florea în numele colegilor săi, arătând 
recunoștință Societăţii, conducătorilor ei şi profe- 
sorilor, pentru munca ce au depus pentru instruc- 
țiunea și educaţiunea lor în timp de 6 ani și a pro- 
mis solemn, că vor lueră cu toată inima pentru 
binele poporului rural. 

Serbarea a fost înălţătoare prin caracterul ei 


adevărat românesc! 
Asistent. 


— Stăpânul adevărat nu se cunoaște după po- 
runca ce o dă, ci după chipul cum i se îndeplinește 
porunca. 

DS DID Te 

Veştiţii Generali Japonezi. 


General Kuroki. General Oku. 


General Nogi. General Nodzu. 


(După Buletinul Armate! şi Marinei). 

Cronica Agricolă, Economică și Comercială. 


Ne apropiem de seceratul grâului, când vom puteă vedeă 
întru cât ploile din luna Maiu şi care au urmat şi în această 
lună cu oarecare întrerupere, au fost vătămătoare la creş- 
terea bobulvi, făcându-l să fie de o calitate mai bună sau 
mai rea, dela care va atârnă şi preţul, sau mai bine zis câş- 
tigul agricultorului. In tot cazul, ploile fiind prea dese în 
timpul creşterei boabelor cerealelor, a slăbit calitatea, deci 
şi producţiunea şi câştigul, în schimb însă a câştigat semă. 
năturile de porumb, cartofi şi alte leguminoase, fără să mai 
vorbesc de zarzavaturile trebuincioase în bucătărie tot anul. 

Ploile au lost folositoare pomilor roditori, viilor ca-şi li- 
vezilor naturale şi artificiale. 

Agricultorii cari au semănat porumbul, cartoful ca-şi le- 
guminoase ca fasolea, ete, înainte de 23 Aprilie st. v., sau 
cel mult până pe la începutul lunei lui Maiu, au putut până 
pe la 10 Iunie st. v. să le sape al doilea. Aşa că săceratul 
grâului nu va fi împiedecat de alte lucrări. 

Acei ce au sămănat însă porumbul după 20 Maiu, vor 
aveă săpatul al doilea odată cu secerea, ceace nu e prielnic. 

La multe semănături de porumb făcute până la 23 Apri- 
lie, li-a dat şi spicul şi mătasea (floarea femeiască), așa că 
agricultorii se pot aşteptă la o bună recoltă de porumb. 

Plivitul viilor de asemenea a putut să se facă în bune con- 
diţiuni în cele mai multe potgorii până pe la 15 Junie. 

Ploile prea dese şi prea bogate în apă, în unele localităţi 
ale ţărei au fost însoţite şi de grindină în această lună ca 
şi în luna Maiu, aşa că în acest caz au adus mai mult rău 
semănăturilor de grâne, secară, orz şi ovăz, micşorând în 
mare parte producţiunea acestor cereale. Tot din cauza ploi- 
lor din Maiu şi Iunie, timpul răcindu-se, a favorizat apari- 
țiunea ruginei, a tăciuneiui şi a malurei, trei boale ale grâ- 
nelor, etc., destul de vătămătoare la creşterea boabelor, slă- 
bindu-le cu totul în calitatea lor. 

Până la această dată nimeni nu se poate pronunţă în mod 
esact asupra producţiunei grânelor, etc., decât numai secera 
şi în special treeratul. Chiar seceratul ne poate înşelă la pro- 
ducţiunea grâului; nici odată însă treeratul, care spune ade- 
văratul adevăr fiecărui agricultor. In tot cazul o să avem 
o producţiune bună ca cantitate şi calitate, vorbind în mod 
general. Această situaţiune so prezintă şi în alte ţări din 
Europa şi America. 

După ultimile ştiri, în Rusia ar lăsă de dorit producţiu- 

nea grâului caşi a altor cereale în districtele din Azov şi 
Odesa. 

In Statele Unite Americane, după estimaţiunea oficială a 
biuroului de agricultură din Waschington, producţiunea ce- 
vealelor în acest an va fi superioară celei din anul trecut. 
Acelaşi lucru se vede şi în Franţa unde s'a constatat în mod 
Oficial, că producţiunea semănăturilor de toamnă ca-şi a ce- 
lor de primăvară, (adică grâu, secară, orz şi ovăz), că aproape 
în 50 de departamente (judeţe), 80 — 99 semănăturile sunt 
bune şi în 46 destul de bune. 

Din cauză că situaţiunea recoltelor se presintă destul de 
bună şi preţurile tind mai mult spre scădere decât spre ur- 
care, mai cu seamă la noi unde samsarii joacă un rol prin- 
cipal la vânzarea cerealelor, care caută să stabilească pre- 
ţurile în folosul lor, sub cuvânt că ploile au adus mare rău 
semănăturilor de grâu. 

Târgurile noastre. Afacerile cu cereale ca-şi preţurile în 
târgurile noastre şi în special în târgurile din Brăila, n'au 
de o cam dată nici o însemnătate, din causă că stocul de 
cereale este aproape spre sfârşit. Aşa că la o mai bună ani- 
maţie trebuie să ne aşteptăm când va apăreă spre vânzare 
yrânele din actuala recoltă. 

In termen mijlociu, cerealele noastre în târgul din Brăila 
so vând cu preţurile ce se pot vedea în tabloul de faţă: 

Grâul se vinde suta de kgr. cu. . . . 14—16 lei 50 cent. 


Orzul Idem M AoE 3 
Ovăzul ldem l . . 11—12 >» — » 
Orzoaica ldem AEE e Ne 3 — 

Secara Idem wS yli- Ilg rr 
Porumbul Idem u a 3l »— 

Rapița din noua recoltă Idem . . . .19—21 3 — » 
Fasolea Idem . . . . 19—21 » — » 


Târgul din Bucureşti (Oborul). 


Grâul de calitate superioară se vinde cu 80—87 lei kila. 
Cel de calitate mai inferioară cu 78—80 lei kila. 

Orzul se vinde cu 40—45 lei kila. 

Ovăzul se vinde cu 35—38 lei kila. 

Porumbul variază între 75—80 lei kila, după calitate. 


Prețul nutrejului. 
Fân vechiu de calitate bună se vinde cu 100—115 lei mia 
de kgr- 
Fânul nou se vinde cu 18—27 lei căruța. 
Paiele de meiu păsăresc se vând cu 80—90 lei mia de kgr. 
Celelalte feluri de paie se vând cu 35—45 lei mia de kgr. 
Prejul vitelor. p 
Perechia de boi buni graşi se vinde cu 350—450 lei, 
Boii buni de jug se vând cu 250—350 lei perechia. 

Boii mai slabi cu 180—230 lei perechea. 

Prețul vacilor variază între 50—200 lei una. 

Vițeii se vând cu 20—35 lei unul. 

Caii buni pentru trăsură se vând cu 200—350-—500 lei unul.. 

Caii de rând cu 50—200 lei unul. 

Târgurile slrâăne. Se observă acelaş lucru caşi în târgu- 
rile noastre. Astfel la târgul din Paris grânele indigene s'a 
vândut cu 23—24 lei; iar grânele străine cu 17—18 lei; se- 
cara, cu 16 lei şi 50 cent.; orzurile, cu 17—19 lei; ovăzurile 
negre, cu 19 — 21 lei şi cele albe cu 17—19 lei; porumbul, 
cu 16—17 lei; făina de grâu cu 32—34 lei şi făina de se- 
cară cu 19—23 lei. In principalele târguri din Germania, grâ- 
nele se vând cu 21 — 24 lei, secara cu 18—19 lei, orzul cu 
19—21 lei şi ovăzurile cu 17—19 lei. 

La târgul din Budapesta, grâul se vinde cu 15— 16 lei; 
secara cu 12—13 lei; ovăzul şi orzul cu 12—13 lei; porum- 
bul cu 13—14 lei şi coliza cu 23 lei. 

In târgurile din Belgia, grânele sə vând cu 17 — 18 lei; 
secara cu 13—14 lei, orzul cu 14—16 lei şi ovăzulcu 17 — 19 
lei; iar la târgul din Viena grâul se vinde cu 20 — 21 lei; 
secara cu 17 lei, orzul şi ovăzul cu 16—17. 

In Olanda şi Elveţia grânele se vând cu 19—20 lei. 

La târgul din New-York, grâul se vinde cu 19—20 lei şi 
la Chicago cu 16—17 lei. Preţurile în toate târgurile străine 
sunt socotite pe suta de kgr. 

După ultimul raport oficial al ministerului de agricultură 
din Buda-Pesta, recoltele cerealelor în Ungaria sunt evaluate 
după cum urmează, în comparaţie cu cele din anul precedet;: 

Grâu chintale anul 1905 42.462.083, anul 1904 37.300.000 

Secară > 3 » 13.398.356, ə»  » 12.000.000 

Orz » » n 13:0295751,, 93 > *110'87000000 

Ovăz > » » 11.656.514, » > 0.110.000 

Recolta porumbului promite de asemenea o _ producţiune 
abondentă. V. S. Moga. 

0 e 


ăţelul rău nărăvit. 


O cocoană avea un căţeluş foarte deștept, pe care-l iubeă mult” 
Acest căţeluş aveă însă un obiceiu rău: Cum vedeă salonul des” 
chis, se repezeă înăuntru, se suiă pe un fotel și numai cu bă” 
taia îl goniai deacolo. Stăpâna-sa nu vrea să-l bată. Ce să facă? 

Iată ce mijloc a întrebuințat un nepot al cocoanei care văzuse 
la circ o comedie cam așa. 

Scaunele erau învălite cu pânză. Băiatul luă învelitoarea de 
pe scaunul cu pricina şi se înveli cu ea. Căţeluşul intră curând 
în salon. Repede se duse la scaun. Când să sară, vede că scau- 
nul se mişcă. Se dă puţin la o parte, scaunul după el. Se duce 
spre uşă, scaunul tot acolo. Iese în sală, scaunul asemenea. In 
sfârşit așa s'a speriat căţeluşul că s'a dus toemai în bucătărie 
şi de atunci n'a mai intrat în salon și nu s'a mai urcat pe fotel.. 

O bună reţetă. 


SA mparatu Iosif în Viena era precum se ştie un monarh 

AX) înțelept și binefăcător; insă nu toți oamenii ştiu cum 

W9 a fost el odată doctor și cum a vindecat pe o săr- 
mană femee. 

O temee sărmană, bolnavă, zise către copilașul său: «Dra- 
gul mamei copilaș, du-te și adu-mi un doctor, altfel nu mai 
pot suferi durerile!» 

Copilașul alergă la un doctor, care nu vru să vie; alergă 
și la al doilea, dar nici acesta nu vru, căci în Viena costă 
numai mersul la un bolnav un fiorin, și sărmanul copilaș 
nu aveă nimic decât lacrimi, cari în cer sunt socotite ca 
o monedă bună, însă nu de toți oamenii de pe pământ. 
Când se duceă însă la un al treilea doctor, Impăratul toc- 
mai treceă într'o trăsură deschisă pe lângă dânsul. Copi- 
lașul îl socoti om bogat, deși nu știă, că era împăratul și 
se gândia: «Am să încerc!» 

«Milostive domnule», zise el, nu voiți să-mi dăruiți un 
fiorin? Fiţi așa de milostiv!» 

Împăratul se gândiă: «Acesta se exprimă scurt și se gån- 
dește: Dacă eu capăt de odată un fiorin, atunci nu mai 
am trebuinţă să cerșetoresc de șaşezeci de ori pentru un 
cruceriu.» Nu ţi-ar fi deajuns să-ți dau o monedă mai mică? 
il intrebă împăratul. Băeţelul zise: «Nu» și-i destăinui de ce 
are trebcință tocmai de un fiorin. 

Așa dar împăratul îi dădu fiorinul și ceri să-i spuie 
cum i se numește mama și unde locuește. Pe când copi- 
lașul sare la al treilea doctor și bolnava femee se roagă 
acasă, iubitul Dumnezeu nu voește să o părăsească, impă- 
ratul se duce cu trăsura la locuința ei și se învelește pu- 
țin în mantia sa, ca să nu-l poată cunoaște bine cine nu-l 
priviă pentru aceasta. Când impăratul sosi la camera bol- 
navei femei, care cameră era sărăcăcioasă și posomorâtă, 
femeea credeă, că este doctorul și-i povesti starea ei, și pe 
lângă acestea câtâ-i de bolnavă și nu poate să se ingri- 
jească. Împăratul zise: «Am să vă prescriu acum o rețetă», 
și ea îi spuse unde se află uneltele de scris ale copilașului. 

Așa dar el scrise rețeta și invăță pe femee la ce far- 
macie trebuie să trimită, când are să vie copilul acasă, și 
puse rețeta pe masă. 

Abia plecase ca de o minută și veni și doctorul adevă- 
rat. Femeea nu se miră puțin, când auzi că și el e doc- 
tor și se scuză, că a fost deja unul acolo și că i-a pres- 
cris ccva și că ea și-a așteptat copilul. Când însă docto- 
rul luă rețeta în mână și voi să vadă, cine a fost la ea și 
ce fel de băutură sau hapuri i-a prescris, mult se miră și 
zise către ea: «Doamnă, d-ta ai căzut pe mâinile unui bun 
doctor; căci el va prescris 25 dubloni, monede de aur, să-i 
ridica-ți dela visterie, și de desubtul ei stă scris Iosif, dacă 
d-ta il cunoşti. Un asemenea blastur pentru stomac și o 
salbă de inimă și o mângâere pentru ochi, eu n'ași fi pu- 
tut a vă prescrie.» Atunci femeea privi o clipă spre cer și 
nu putu să spuie nimic de mulțumire și de emoțiune; și 
banii îi fură plătiți esact și fără întârziere de visterie și doc- 
torul ii prescrise o doctorie care unită cu buna îngrijire, 
cari acum și le puteă procură, se făcu ea iarăși sănătoasă 
în puţine zile. Astfel doctorul a vindecat pe bolnava femee, 
iar împăratul pe săracă. 


A. Vântul. 
Profesor, 
a E a 5 O a 
HS F. De pe Domeniile Coroanei 


La 6 Iunie a. c. s'a ţinut adunarea generală a soc. economice 
culturale «D. A. Sturdza» de pe Domeniul Coroanei Mălini din 
jud. Suceava. 

Din darea de seamă prezentată se vede că societatea numără 
450 membrii, dispunând de un «capital de 21.272 lei 14 bani», şi 
anume : 

Lei 14.879,12 din cotizaţiuni. La 31 Decemvrie 1904. 


« 5.508,76 « depuneri Idem 
« 241,15 fond de binefacere Idem 
« 343,11 » de rezervă Idem 
« 800, — >» pentru administr. Idem 


Fructificarea capitalului s'a făcut prin împrumuturi acordate 
locuitorilor din comuna Mălini pentru cumpărări de pământ, 
porumb, fân, clădiri și reparaţiuni de case, etc.; iar venitut net 
pe anul expirat a fost de 1960 lei, 

In ce priveşte partea culturală, în 4 Julie 1904, a avut loc la 
Mânăstirea Slatina o frumoasă serbare în amintirea lui Ștefan 
cel mare, asistând aproape 2.000 persoane. Asemenea s'au ţinut 
mai multe conferinţe de către d-nii învăţători şi agenţii Dome- 
niului Coroanei, şi s'au dat mai multe representaţiuni teatrale 
foarte bine izbutite. 

Banca mai dispune de o bibliotecă destul de bogată şi de mo- 
bilierul trebuincios, dăruite în cea mai mare parte de Domeniul 
Coroanei, al cărui administrator, domnul Ion Kalinderu s'a in- 
terat cu deosebită râvnă de mersul societății, dându-i tot spri- 
jinul. 


Cercul cultural și religios Cerna-Zulcea. 


In ziua de 22 Maiu a. c., a avut loc în comuna Cârjelari din 
plasa Măcin întrunirea preoţilor și învăţătorilor din aceste cer- 
curi. Până la orele 10';, a. m, preoţii din acest cere au oficiat 
St. Liturghie în sobor, urmată de rugăciuni pentru ploaie, la 
care a luat parte un numeros public, atât din localitate cât şi de 
prin comunele vecine. După terminarea serviciului divin, preotul 
Gh. Chiorpec-Cerna prin o frumoasă cuvântare a arătat însemnătatea 
zilei, anunțând tot deodată că la orele 2 p. m. se va ţine în localul 
şceoalei întrunirea cercurilor culturale, invitând publicul a lua 
parte. La orele 11 a. m. cercul religios al preoţilor, convocat în 
ședință în cancelaria parohiei, au procedat la alegerea președin- 
telui şi secretarului acelui cerc, pe anul 1905. La orele 2 p. m. 
în faya unui numeros public, şedinţa ambelor cercuri unite, fu 
deschisă prin o mică cuvântare de către d-l D. Vlădescu Cerna, 
care urează bună întâlnire și exprimă mulţumire membrilor cer- 
curilor unite, către numeroasa asistenţă. 

După aceia ia cuvântul preotul Andrei B. Popescu Satu-Nou, 
care printr'o atrăgătoare conferinţă arată amănunţit datoriile 
părinţilor către copii, cum și marile greutăţi ce întâmpină preotul 
şi institutorul, din cauză că unii din părinţi nu'şi dau o educaţie 
îngrijită copiilor în familie. 

D-1 N. Rosiade Greci desfăşură conferinţa sa privitoare la eco- 
nomii, îndemnând pe locuitori a sprijini Banca populară înfiin- 
tată în acest scop. 

Şedinţa se ridică la orele 6 p. m. prin o cuvântare ţinută de 
d-l Gr. Coatu Cerna,prin care mulțumește publicului pentru bună- 
voinţa ce a arătat asistând. Intre conferinţe publicul a fost distrat 
cu cântece patriotice şi recitări haslii, executate de copii conduși 
fiind de d-l I. Stănescu dirigintele școalei din localitate. 

Urăm tărie cercului unit. 


Azistent. 
DD e e d a an a in eine ind 
Numele Bărbaţilor Japonezi. — La noi omul îşi poartă nu- 


mele de botez până la moarte, măcar să-l cheme Tălăiău sau 
Vârtolomeiu. In Japonia însă nu este nume la bărbaţi, fiecare 
bărbat japonez capătă trei nume, dar nu deodată, ci în anumite 
restim puri. Cel dintâiu nume se dă băiaiului în vărsta de o lună 
când îl duc în biserica budhistă să-l boteze. Părinţii scriu câte 
un nume pe trei ţidule de hârtie şi preotul aruncă ţidulele în 
aier. Băiatul atunci e botezat cu numele de pe ţidula, care cade 
jos mai curâud. Când băiatul este de trei anii se dă un alt 
nume şi la vârsta de 15 ani iarăş altul al treilea. Când feciorul 
se însoară, nu e obligat, dar îi stă în voe să-și schimbe din nou 
numele a patra oară. 


---P PAPP PaPapaP a 

(Ca la Vlașca). 


La casa cu trestioară 
Zace-un voinicel de boală 
Culeat pe prispă afară. 
Și-l păzeşte o fată mare 

Cu suflețelul plin de jale. 
Fata plânge și suspină 

Cu capu! plecat pe mână: 
— Seoală voinicele, scoală 
Ori dă-mi și mie boală. 

Tu să zaci în patul-ăl mare 
Pe cearşaf de salbă moale; 
Cusut de mine pe poale 
Cu râuri și lăcrămioare!.. 
Eu să zac în patul-ăl mic 
Pe ciarşaf de borangic, 
Pe care când îl ţeseam 
Eu la tine mă gândeam!! 


Culleasă de Marin M. TȚiculescu. 


Invăţător. 


Informaţiuni 


Al VI-lea congres al corpului didactice primar din România, se va 
ţine şi anul acesta în București, în zilele de 1, 2 şi 3 Iulie, în Palatul 
Ateneului. 

Ordinea ţinerei Congresului, precum şi subiectele ce se vor discuta, 
va fi următoarea: 

Vineri, 1 Iulie 1905, 

La ora 8 a. m, membrii congresişti, îşi vor da întâlnire la şcoala 
de băeţi No. 20, «General Golescu», strada Azilul de noapte, de unde 
apoi vor merge la Sf. Mitropolie, spre a asistă la Te-Deum. La ora 11 
a. m.. se va deschide congresul in Sala Ateneului, printr'o cuvântare 
ținută de preşedintele Societăţei. 

Această şedinţă va fi presidată de d-l M. Vlădescu, Ministrul Culte- 
lor şi Instrucţiunei Publice. 

Ora 3—6 p. m, în Sala Ateneului, se va discută: 

I. Cum ar puteă fi organizată şcoala primară din punctele de vedere: 

a) Al quantumului de cunoștințe necesarii elevului școalei primare 
(implicit şi orariul); 

b) Al măririi numărului absolvenţilor şi ştiutorilor de carte; 

c) Al învățământului practic pe regiuni. 


Sâmbătă, 2 Iulie 1905, orele a. și p. m. 


II. Inbunătăţirea stării morale şi materiale a Corpului didactic din 
punctele de vedere: 

a) Al codificărei abaterilor şi al aplicărei pedepselor; 

b) Ai prepgătirei şi perfecționărei membrilor învăţământului; 

c) 2! s abilității, al salariului şi pensiunilor; 

d) Al participării de drept în consfătuiri de interes obștesc, în spe- 
cial unde interesele şcoalei reclamă presenţa învăţătorilor şi institutorilor. 

Conferinţa d-lui dr. Mitulescu; Despre Tuberculosă. 


Duminică, 3 Iulie 1905, orele 8—12 a. m. (Şedinţă intimă). 


III. Infiinţarea unei Societăţi generale a corpului didactic primar cu 
ramnificaţiuni pe judeţ, din punctele de vedere: 

a) Al cimentării unei legături culturale între membri prin reviste, 
congres, etc. 

b) Al propagandei pentru desvoltarea sentimentului naţional şi di- 
nastic prin înfiinţarea unei ligi de invățământ, prin escursiuni patrio- 
tice. 

c) Al asistenței membrilor învățământului pentru educarea fiilor şi 
ficelor institutorilor şi învăţătorilor, spre a-i pregăti pentru o viață cel 
puțin tot atât de ridicată, ca şi a părinţilor. 

După terminarea discuţiunilor fiecărui subiect, se vor votă resolu- 
ţiurile în şedinţe intime, la care vor participă numai membrii congre- 
sului. 

Escursiunea. 


Membrii congresului vor face anul acesta o excursiune la T.-Severin, 
unde se va pune o piatră comemorativ la locuința regeneratorului 
conştienţei naţionale, Tudor Vladimirescu. 

Din T.-Severin se va face o escursiune cu vapoarele pe Dunăre, la 
Cazane. La întoarcere spre București, se va visità și orașul Craiova. 


Mulţumiri 


Invăţătorul diriginte, Ioan D. Georgescu, aduce mulţumiri Pr. Eco- 
nomul D. Georgescu, parohul bisericii Sf. Nicolae din Bucureşti, care 
a binevoit să dăruiască pentru biblioteca populară a şcoalei din com. 
Tătârani-Dâmboviţa, trei broșuri cu conţinut religios, în valoare de 
1,60 lei. 


Li Li 
- 


Domnul Minică belitoreanu, primar în Roșiorii de Vede, a donat şcoa- 
lei primare Necşeşti-Teleorman, cărţi în valoare de lci 20, pentru pre- 
mii elevilor silitori. Dirigintele şcoalei Ai. Nicolaescu, aduce vii mulţu- 
miri d-lui Minică Belitoreanu. 


Di Sia aur... 


In ziua de 16 Iulie 1905, ora 10:/, a. m., se va ţine licitaţie publică cu 
oferte închise la Eforie, Bulevardul Elisabeta, pentru arendarea Mun- 
ţilor Negraşu, Fundurile Ziliştea şi Trestieni, din judeţul Prahova, pe 
period de 10 sau 15 ani, cu începere dela 23 Aprilie 1906, 

Domnii concurenţi vor trebui să depună garanţie provizorie lei 3.000. 

„STERUA“ 


Societatea «Steaua» ar> de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice şi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri și publicaţii imorale, sau cu tendinţe 


contrarii statului şi ideii naţionale române. 
Cotizaţia este de cel puţin do: lei pe an, iar pentru învăţători 
reoţi rurali şi săteni, de cel puţin un leu pe an. Fie-care mem- 
ru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 
Cererile de înscriere, însoțite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 


Comitetul: Preşedinte, loan Kalinderu, Preşedintele Academiei Ro- 
măne.— Vice-preşedinie, Sava Somânescu, mare proprietar, fost senator.— 
Administralor şi casier. Npiru C. Haret, fost Ministru, profesor uni- 
versitar — Secretar, Const. Banu, profesor secundar, fost înspecior şco- 
lar. — Membrii: Petre târboviceann, fost Administrator al Casei Sf. 
Biserici Autocefule Orlodoze Române, profesor la Seminarul Central 
şi director al Şc. Normale a Societăţii pentru învățătura poporului 
român; |. Dimitrescu Procopie, fost senator, fost Primar al Capitalei; M. 
Vladescu, Afinistru, profesor universitar; Cristu S. Negoescu, admini- 
atrator ul Casei Şcoalelor, profesor secundar; Dim. Cecropid, institutor.— 
Cenzori. Const. Alimâneşteanu, inginer de mine; Preotul econom Const. 
lonescu, profesor secunaar; Const. Alexandrescu, institutor. 


Membrii înscriși şi cotisaţiuni plătite (urmare). j 

Ion Radu Iordache (Pisc Dolj), 1 leu: Iohan Iacob (Pise Dolj), 1 leu; 
Eleneo Petrovici (Pise Dolj), 1 leu; Mihael Brancovici (Pisc Dolj), 1 leu; 
Jovan Gheorghiovici (Pise Dolj), 1 leu; Ilie N. Tinca (Pise Dolj), 1 leu; 
Nicolae Stoian (Pise Dolj). 1 leu; Tudor Nedela (Pise Dolj), 1 leu: Achim 
Achimescu (Pisc Dolj), 2 lei; Ion FI. Ghiţă Pise Dolj) 1 leu; Tudora- 
che Bucur (Pisc Dolj). 1 leu: Marin Filişan (Pise Dolj), 1 leu; Ion Ca- 
ranaliu (Pisc Dolj), 1 leu; Tudorache Păceanu (Pise Dolj), 1 leu; Fili- 
mon C'ement (Pise Dolj), 1 leu; Gheorghe Spătaru (Pise Dolj), 1 leu; 
Marin Albu (Pise Dolj), 1 leu; Alexandru Dobre (Pisc Dolj), 1 leu; Gheor- 
ghe Ştefan (Pise Dolj), 1 leu; Ion FI Mitricoasa (Pisc Dolj), 1 leu; Ion 
Diaconescu (Pise Dolj) 1 leu; Dimitrie Atanasiu (Damian Dolj), 2 lei; 
Iancu Cutara (Damian Dolj), 1 leu; Ion Ștefănescu (Pise Dolj), 1 leu; 
Stan Măgăran (Damian Dolj, 1 leu; Stan Gană (Damian Dolj), 1 leu; 
Jon D tru Stana (Damian Dolj), 1 leu; Nicola Murgășeanu (Damian Dolj), 
1 leu; Gg. Ion Cincine (Damian Dolj), 1 leu; Ştefan Popescu (Damian 
Dolj), 1 leu; Ilie Stan M. Stoica (Damian Dolj), 1 leu: Nae Buculescu 
(Damian Dolj), 1 leu; Vasile P. Bârzănescu (Damian Dolj), 1 leu; Gh R. 
Barbu (Damian Dolj), 1 leu; Alevante Dragomir (Damian Dolj), 1 leu; 
Marin Curteanu (Damian Dolj). 1 leu; Gh Stoica Bancă (Da:zian Dolj), 
1 leu; Costache R. N. Pavel (Damian Dolj), 1 leu; Firu P. Pencea (Da- 
mian Dolj), 1 leu; D-tru Gg. Pascu (Damian Dolj). 1 leu; Ştefan Greere 
Damian Lolj), 1 leu; Gg P. Pencea (Damian Dolj). 1 leu; D-tru I. T. 
Dică (Damian Dolj), 1 leu; Ilie Barbu I. Florea (Damian Dolj), 1 leu; 
Ilie Pâslaru (Sadova Doli), 1 leu; Ştefan Const. Treanţă (Dolj), 1 leu; 
Marin Stan Onirala (Sadova), 1 leu; Iota Sfeteovici (Sadova). 1 leu. 

Numărul membrilor înscrişi cu începerea anului 1905 și până în pre- 
zent este de 687; iar veniturile societăţii, tot în acest timp, sunt de 
2.245 lei şi 30 de bani. 


nn Pan a — — 


(Va urmă în numărul viitor). _ 

„NAŢIONALA“ 


SOCIETATE GENERALĂ DE ASIGURARE, BUCUREȘTI 
Capital în acţiuni întreg vârsat în 


aur... ee . ... . Lei 2.000.000 
Fonduri de reservă 

compuse din prime 

şi daune. ... . »  3.955.688.76 


Idem format din capi- 
tal şi alte rezerve >  1.075.84260 
Total în aur Lei 7.052.531.36 
Daune plătite. . . . Lei 33.000.000 
Vice-preşedinte A. Băicoianu. 
Dir. general E. Griinwald. 
„NAŢIONALA“ asigură contra in- 
cediului, a «grindinei», contra riscue 
lui pierderii valorilor. Asigurările 
pentru viață sunt primite în toate 
combinațiunile obişnuite ca : «cas de 
moarte, supravieţuire, zestre şi rentă». 
Sediul social în palatul Societăţii din 
str. Doamnei No 12, Bncureşti. Re- 
presentanță generală în Bucureşti, 
str. Smârdan No. 4. Agenţii în toate 
oraşele din ţară. 


To, OERA 


AVEM G SCGALA GRTGDGXĂ 
SÂNTA ELENA 


Bulevardul Neatârnārei, 75 
cu internat şi externat 
I Şcoală snperioară de educație şi menaj. 

Limbile Franceză, Germană vor- 
bite, muzică, pictură, pian, croitorie 
de familie. Bucătărie, cultura gânda- | 
cilor şi borangicului. | 

II. Croitorie practică. Se învaţă croi- 
toria în 3 ani. Se lucrează rochii bine 
și eftin cu o singură probă. 

III. Țesătorie. Lână, bumbac, mătase, 
ştofe de haine şi tot felul de pânzeturi 
şi uniforme pentru şcoli. 

IV. 'Tricotaj. Flanele, fuste,jambiere, 
ciorapi de lână și bumbac. 

Se primeşte lână pentru dărăcit, 
făcut cacre şi tors. 

Se primeşte gogoşi pentru tras 
borangicul cu maşini sistematice. 

Fondatorul şcoalei, 

Preotul Iconom, Ç, IONESCU. 


Dilnic sosesc Incălțăminte Negre și 


Cel mai mare și vast magazin şi singurul care vinde eftin. 


Colori, pentru Bărbaţi, Dame şi Copii 


din propria noastră Fabrică, lucrate de noi. 


Preţuri corente la 
de Vax cu Elastic sau Șireturi Lei 


» » v» Nasturi > 
» Lack cu Elastic sau Şireturi » 
» » v» Nasturi » 
» Chevreau cu Elastic > 
y » D Nasturi » 


Preţuri corente 
de Chevreau negre cu Şireturi Lei 


Ghete de Bârbaţi!: 
10.95, 11.95, 12 95, 13.95. 


12.95, 13.95, 14.95. 15.95. 
12.95, 13.95, 14.95. 
13.95, 14.95, 15.95. 


12:95, 13.95, 14.95: 
13.95, 14.95, 15.95. 


la Ghete de Dame: 
10.95, 12.95, 13.95. 


> » » >» Botoni >» 11.95, 1295, 13.45, 14.95, 15.95. 

> » Colori » + » 12.95, 13.95, 14.95, 15.95. 

» Gems cu Nasturi şi Şireturi » 7.95, 8.95, 9.95. 

Pantofi de Chuvreau albi decoltaţi» 56.95, 6.95. 

Idem cu Şireluri gi Nasturi m 6.90, 7.95, 895. 

Idem de Lack diferite forme » 5.95, 6.95, 7,95, 8.95, 9.95. 
Rayon de Lingerie pentru Dame și Bărbaţi cu preţuri fabulos de eftine. 


In tot deauna se găsesc mari cantităţi de mănuși Glace, Albe, Colori, 


şi Negre pentru Dame Lei 2.50. 


ə» Bărbaţi » 2.95. 
Rupându-se la incercare, se dă altă 
pereche. 


Magasin la toate Sezoanele, Calea 
Victoriei No. 27, alături de Poliţia 
Capitalei, Bucuresci. 


| 5, 
Cupon de reducţie pentru cititorii mat 


Cititorii revistei vor avé un acăgămint de 
5%/, din preţurile însemnate, presentând 
cuponul. 


ANE diete 

